cyanic-selkie/wikianc huggingface dataset:
మిఖాయిల్ గోర్బచేవ్
పుతిన్ రష్యాలో సామాజిక ప్రజాస్వామ్యాన్ని ప్రోత్సహించడం: 1999-2008
thumb|గోర్బచేవ్ 2000 మేలో [[వ్లాదిమిర్ పుతిన్ మొదటి ప్రారంభోత్సవం|వ్లాదిమిర్ పుతిన్ ప్రారంభోత్సవానికి హాజరయ్యారు ]] 1999 డిసెంబరులో, యెల్ట్‌సిన్ రాజీనామా చేసాడు. అతడి డిప్యూటీ వ్లాదిమిర్ పుతిన్ 2000 మార్చి అధ్యక్ష ఎన్నికల్లో గెలిచాడు. గోర్బచేవ్ మేలో పుతిన్ ప్రమాణ స్వీకార కార్యక్రమానికి హాజరయ్యాడు. 1991 తరువాత అతడు క్రెమ్లిన్‌లోకి ప్రవేశించడం అదే మొదటిసారి. మొదట్లో గోర్బచేవ్ పుతిన్ ఎదుగుదలను స్వాగతించాడు. అతన్ని యెల్ట్‌సిన్ వ్యతిరేక వ్యక్తిగా చూశాడు. పుతిన్ ప్రభుత్వం తీసుకున్న కొన్ని చర్యలకు వ్యతిరేకంగా గోర్బచేవ్ మాట్లాడినప్పటికీ, కొత్త ప్రభుత్వంపై ప్రశంసలు కూడా కురిపించాడు; 2002 లో అతడు "ఒకప్పుడు నేనూ అతడున్న పరిస్థితిలోనే ఉన్నాను. అందుకనే [పుతిన్] చేసిన పని మెజారిటీ ప్రయోజనాల కోసమేనని నేను చెప్పగలుగుతున్నాను" అని అన్నాడు. ఆ సమయంలో, పుతిన్ నిబద్ధత కలిగిన ప్రజాస్వామ్యవాది అని అతడు నమ్మాడు. అయినప్పటికీ ఆర్థిక వ్యవస్థను స్థిరీకరించడానికి, యెల్ట్‌సిన్ శకం తరువాత దేశాన్ని పునర్నిర్మించడానికీ "ఒక నిర్దిష్ట మోతాదు అధికారాన్ని" ఉపయోగించాల్సి వచ్చిందని భావించాడు. పుతిన్ కోరిక మేరకు, గోర్బచేవ్ ఉన్నత స్థాయి రష్యన్లు, జర్మన్ల మధ్య "పీటర్స్‌బర్గ్ డైలాగ్" ప్రాజెక్టుకు సహ-అధ్యక్షుడయ్యాడు.
2000 లో రష్యన్ యునైటెడ్ సోషల్ డెమోక్రటిక్ పార్టీని స్థాపించడంలో గోర్బచేవ్ తోడ్పడ్డాడు. 2002 జూన్‌లో, అతడు పుతిన్‌తో ఒక సమావేశంలో పాల్గొన్నపుడు అతడు ఈ పనిని ప్రశంసించాడు. మధ్య-వామ పార్టీ రష్యాకు మంచిదనీ, దానితో కలిసి పనిచేయడానికి తాను సిద్ధంగా ఉంటాననీ పుతిన్ సూచించాడు. 2003 లో, గోర్బచేవ్ పార్టీ సోషల్ డెమోక్రటిక్ పార్టీతో విలీనమై సోషల్ డెమోక్రటిక్ పార్టీ ఆఫ్ రష్యాను ఏర్పాటు చేసింది. ఇది చాలా అంతర్గత వైరుధ్యాలను ఎదుర్కొంది. ఓటర్ల అభిమానం పొందడంలో విఫలమైంది. 2003 ఎన్నికల ప్రచారంలో తీసుకున్న దిశపై పార్టీ ఛైర్మన్‌తో విభేదించిన గోర్బచేవ్ 2004 మేలో పార్టీ నాయకత్వానికి రాజీనామా చేశాడు. మెజారిటీ రష్యన్ ప్రాంతాలలో కనీసం 500 మంది సభ్యులతో స్థానిక కార్యాలయాలను స్థాపించడంలో విఫలమైన కారణంగా 2007 లో రష్యన్ ఫెడరేషన్ సుప్రీంకోర్టు పార్టీని నిషేధించింది. రష్యాలో ఒక రాజకీయ సంస్థ, పార్టీగా నమోదు కావాలంటే ఇది తప్పనిసరి. ఆ సంవత్సరం తరువాత, గోర్బచేవ్ ఒక కొత్త ఉద్యమాన్ని స్థాపించారు - యూనియన్ ఆఫ్ సోషల్ డెమొక్రాట్స్. ఇది రాబోయే ఎన్నికలలో పోటీ చేయదని పేర్కొన్న గోర్బచేవ్ ఇలా ప్రకటించాడు: "మేము అధికారం కోసం పోరాడుతున్నాం, కానీ ప్రజల మనస్సులపై అధికారం కోసం మాత్రమే".
పుతిన్ పై పెరుగుతున్న విమర్శలు, విదేశాంగ విధానంపై వ్యాఖ్యలు: 2008–
అధ్యక్షుడిగా వరుసగా రెండుసార్లకుమించి పనిచేయకుండా రాజ్యాంగం నిషేధించినందున పుతిన్ 2008 లో దిగిపోయాడు. అతడి ప్రధానమంత్రి డిమిత్రి మెద్వెదేవ్ అధ్యక్షుడయ్యాడు. పుతిన్ లాగా కాకుండా అతడు గోర్బచేవ్‌తో సఖ్యత చేసుకున్నాడు. 2008 సెప్టెంబరులో గోర్బచేవ్, వ్యాపార వేత్త అలెగ్జాండర్ లెబెదేవ్ లు తాము ఇండిపెండెంట్ డెమోక్రటిక్ పార్టీ ఆఫ్ రష్యాను ఏర్పాటు చేస్తామని ప్రకటించారు. పార్టీని స్థాపించడం తప్పదని 2009 మేలో గోర్బచేవ్ ప్రకటించాడు. 2008 లో రష్యా, దక్షిణ ఒస్సేటియన్ వేర్పాటువాదులు ఒక వైపున, జార్జియా మరోవైపునా, యుద్ధం మొదలైనపుడు జార్జియా అధ్యక్షుడు మిఖైల్ సాకాష్విలికి అమెరికా మద్దతు ఇవ్వడాన్ని గోర్బచేవ్ వ్యతిరేకించాడు. కాకసస్‌ ప్రాంతాన్ని తమ జాతీయ ఆసక్తి అంశంగా భావించడాన్ని విమర్శించాడు. అయితే, గోర్బచేవ్ రష్యా ప్రభుత్వంపై విమర్శలను కొనసాగించాడు. 2011 పార్లమెంటు ఎన్నికలను పాలక పార్టీ యునైటెడ్ రష్యాకు అనుకూలంగా రిగ్గింగు చేసారని విమర్శించాడు. ఎన్నికలను తిరిగి నిర్వహించాలని పిలుపునిచ్చారు. ఎన్నికలపై మాస్కోలో నిరసనలు వెల్లువెత్తిన తరువాత, గోర్బచేవ్ నిరసనకారులను ప్రశంసించాడు. ఎడమ|thumb|గోర్బచేవ్ (కుడి) ను US అధ్యక్షుడు [[బరాక్ ఒబామా|బరాక్ ఒబామాకు యుఎస్ వైస్ ప్రెసిడెంట్ జో బిడెన్ పరిచయం చేశారు, 2009 మార్చి ]] 2009 లో గోర్బచేవ్ తన దివంగత భార్యకు అంకితం చేసిన స్వచ్ఛంద సంస్థ కోసం డబ్బును సేకరించడానికి సాంగ్స్ ఫర్ రైసా అనే రష్యన్ రొమాంటిక్ బల్లాడ్స్ ఆల్బమ్‌ను సంగీతకారుడు ఆండ్రీ మకరేవిచ్‌తో కలిసి గోర్బచేవ్ పాడాడు. ఆ సంవత్సరం అమెరికా-రష్యా సంబంధాలను "పునస్థాపించే" చేసే ప్రయత్నాలలో భాగంగా, అతడు అమెరికా అధ్యక్షుడు బరాక్ ఒబామాను కలుసుకున్నాడు. బెర్లిన్ గోడ పతనం యొక్క ఇరవయ్యవ వార్షికోత్సవం సందర్భంగా బెర్లిన్‌లో జరిగిన ఒక కార్యక్రమానికి హాజరయ్యాడు. 2011 లో, అతడి కోసం ఎనభయ్యవ పుట్టినరోజు వేడుక లండన్లోని రాయల్ ఆల్బర్ట్ హాల్‌లో జరిగింది. ఇందులో షిమోన్ పెరెస్, లెచ్ వలేసా, మిచెల్ రోకార్డ్, ఆర్నాల్డ్ స్క్వార్జెనెగ్గర్ లు శుభాకాంక్షలు తెలిపారు. ఈ కార్యక్రమం ద్వారా వచ్చిన ఆదాయం రైసా గోర్బచేవ్ ఫౌండేషన్‌కు వెళ్ళింది. ఆ సంవత్సరం, మెద్వెదేవ్ అతడికి ఆర్డర్ ఆఫ్ సెయింట్ ఆండ్రూ ది అపోస్టల్ ది ఫస్ట్-కాల్డ్ అవార్డును ప్రదానం చేశాడు.
2012 లో, పుతిన్ తాను మళ్ళీ అధ్యక్షుడిగా నిలబడుతున్నానని ప్రకటించాడు. గోర్బచేవ్ దీన్ని విమర్శించాడు.
గోర్బచేవ్ ఆరోగ్యం బాగా లేదు; 2011 లో అతడికి వెన్నెముక ఆపరేషను, 2014 లో నోటి శస్త్రచికిత్స జరిగింది. విపరీతంగా చేసే తన అంతర్జాతీయ ప్రయాణాలను గోర్బచేవ్ 2015 లో నిలిపివేసాడు. అతడు రష్యాను, ప్రపంచాన్నీ ప్రభావితం చేసే సమస్యలపై మాట్లాడటం కొనసాగించాడు. 2014 లో, క్రిమియాను రష్యా స్వాధీనం చేసుకోవడానికి దారితీసిన క్రిమియన్ హోదా ప్రజాభిప్రాయ సేకరణను అతడు సమర్థించాడు. 1954 లో క్రిమియాను రష్యా నుండి ఉక్రెయిన్‌కు బదిలీ చేసినపుడు, ఆ రెండూ సోవియట్ యూనియన్‌లో భాగమై ఉండగా, క్రిమియన్ ప్రజలను ఆ సమయంలో అడగలేదు. అయితే 2014 ప్రజాభిప్రాయ సేకరణలో ప్రజలను అడిగారు. స్వాధీనం ఫలితంగా రష్యాపై ఆంక్షలు విధించినపుడు, గోర్బచేవ్ వాటికి వ్యతిరేకంగా మాట్లాడాడు. అతడి వ్యాఖ్యల వలన ఉక్రెయిన్ అతన్ని ఐదేళ్లపాటు దేశంలోకి ప్రవేశించకుండా నిషేధించింది. 2014 నవంబరులో బెర్లిన్ గోడ పతనానికి 25 సంవత్సరాలు నిండిన సందర్భాన్ని గుర్తుచేసుకున్న కార్యక్రమంలో, డాన్బాస్‌లో కొనసాగుతున్న యుద్ధం ప్రపంచాన్ని కొత్త ప్రచ్ఛన్న యుద్ధం అంచుకు తీసుకువచ్చిందని గోర్బచేవ్ హెచ్చరించాడు. పాశ్చాత్య శక్తులు, ముఖ్యంగా అమెరికా, రష్యా పట్ల "విజయగర్వ" వైఖరి వహించినందుకు విమర్శించాడు. ఓవైపు నాటోకు, రష్యాకూ మధ్య ఉద్రిక్తతలు పెరుగుతూంటే, తూర్పు ఐరోపా లోకి ఎక్కువ మంది సైనికులను మోహరిస్తున్నదని గోర్బచేవ్ 2016 జూలైలో విమర్శించాడు. 1987 నాటి ఇంటర్మీడియట్-రేంజ్ అణు దళాల ఒప్పందం నుండి వైదొలగుతామని అమెరికా అధ్యక్షుడు డొనాల్డ్ ట్రంప్ బెదిరించడాన్ని అక్టోబర్లో విమర్శించాడు. ఈ చర్య "బుర్రున్నవాడు చేసే పని కాదు" అని అన్నాడు. అయినప్పటికీ, 2018 జూన్‌లో పుతిన్, ట్రంప్ ల మధ్య జరిగిన 2018 రష్యా-యునైటెడ్ స్టేట్స్ శిఖరాగ్ర సమావేశాన్ని అతడు స్వాగతించాడు. అతడు మాట్లాడుతూ: "అణ్వాయుధ నిరాయుధీకరణ, అణ్వాయుధాల పరిమితిని లక్ష్యంగా చేసుకున్న అన్ని ఒప్పందాలు భూమిపై జీవం కొరకు భద్రపరచాలి."
రాజకీయ భావజాలం
1950 ల ప్రారంభంలో విశ్వవిద్యాలయంలో గోర్బచేవ్ మిత్రుడు జెడ్నెక్ మ్లినే ప్రకారం "ఆ సమయంలో అందరిలాగే గోర్బచేవ్ కూడా స్టాలినిస్టే." అయితే, ఇతర సోవియట్ విద్యార్థుల మాదిరిగా కాకుండా, గోర్బచేవ్ మార్క్సిజాన్ని "బట్టీ పట్టాల్సిన సిద్ధాంతాల సమాహారం"గా చూడలేదని మ్లినే గుర్తించాడు. స్టాలిన్ మరణం తరువాత, గోర్బచేవ్ "భావజాలం మళ్ళీ సిద్ధాంతపరమైన పిడివాదం" నుండి వైదొలగాడని జీవితచరిత్రకారులు డోడర్, బ్రాన్సన్ అన్నారు. కానీ అతడికి సోవియట్ వ్యవస్థలో "ఒక నిజమైన విశ్వాసం" ఉంది. 1986 లో జరిగిన ఇరవై-ఏడవ పార్టీ కాంగ్రెస్‌లో, గోర్బచేవ్ ఒక సనాతన మార్క్సిస్ట్-లెనినిస్ట్‌గా కనిపించాడని డోడర్, బ్రాన్సన్ అన్నారు; ఆ సంవత్సరం, జీవిత చరిత్ర రచయిత జోర్స్ మెద్వెదేవ్ "గోర్బచేవ్ ఉదారవాదీ కాడు, ధైర్యమున్న సంస్కరణవాదీ కాడు" అని పేర్కొన్నాడు.
1980 ల మధ్య, గోర్బచేవ్ అధికారం చేపట్టే నాటికి, సోవియట్ యూనియన్ మూడవ ప్రపంచ దేశ స్థాయికి పడిపోతోందని చాలా మంది విశ్లేషకులు అనేవారు. ఈ సందర్భంలో, కమ్యూనిస్ట్ పార్టీ సృజనాత్మకంగా ఆలోచించడం అలవాటు చేసుకోవాలని గోర్బచేవ్ అన్నాడు. కార్ల్ మార్క్స్, ఫ్రెడరిక్ ఎంగెల్స్ రచనలను లెనిన్ 20 వ శతాబ్దం తొలినాళ్ళలో రష్యా పరిస్థితికి అన్వయించడాన్ని ఉదాహరణగా చూపించాడు. ఉదాహరణకు, లెనినిస్టు రాజకీయాల్లో భాగంగా ఉన్న ప్రపంచ విప్లవం, బూర్జువాను పడగొట్టడం వంటివి అణు యుద్ధం మానవాళిని నిర్మూలించగల ప్రస్తుత యుగంలో మాట్లాడడం చాలా ప్రమాదకరం. అతడు వర్గ పోరాటమే రాజకీయ మార్పును నడిపించే ఇంజనని భావించే మార్క్సిస్ట్-లెనినిస్ట్ నమ్మకం నుండి దూరం జరిగాడు; అన్ని వర్గాల ప్రయోజనాలను సమన్వయం చేసే మార్గమే రాజకీయాలని అతడు భావించాడు. అయినప్పటికీ, గూడింగ్ గుర్తించినట్లుగా, గోర్బచేవ్ ప్రతిపాదించిన మార్పులు "మార్క్సిస్ట్-లెనినిస్ట్ భావజాలంలోనే పూర్తిగా వ్యక్తీకరించబడ్డాయి".
డోడర్, బ్రాన్సన్ ప్రకారం, గోర్బచేవ్ "స్వదేశంలో వారసత్వ సైనిక సమాజాన్ని కూల్చివేయాలని, విదేశాలలో ఆడంబరమైన, ఖరీదైన, సామ్రాజ్యవాదాన్ని తొలగిపోవాలని" కోరుకున్నాడు. అయితే, బాల్టిక్ దేశాలు స్వాతంత్ర్యాన్ని ఎందుకు కోరుకుంటున్నాయో అతడు అర్థం చేసుకోలేదు. "హృదయాంతరాళాల్లో ఒకప్పుడు అతడొక రష్యన్ సామ్రాజ్యవాది, ఇప్పుడూ అంతే" అని జోనాథన్ స్టీల్ వాదించాడు. గోర్బచేవ్ "ప్రజాస్వామ్యానికి కట్టుబడి ఉన్నాడు" అని గూడింగ్ భావించాడు. ఇది అతడికి తన పూర్వీకుల కంటే విభిన్నమైన గుర్తింపు ఇచ్చింది.. అధికారంలో ఉన్నప్పుడు, గోర్బచేవ్ సోషలిజాన్ని కమ్యూనిజం మార్గంలో ఒక ప్రదేశంగా కాకుండా, ఒక గమ్యస్థానంగా చూడాలని సూచించాడని కూడా గూడింగ్ అన్నాడు. ఎడమ|thumb|గోర్బచేవ్, 1987 లో గోర్బచేవ్ స్టావ్రోపోల్‌లో పార్టీ అధికారిగా పనిచేసిన 23 సంవత్సరాల్లో అతడి రాజకీయ దృక్పథం రూపుదిద్దుకుంది. ప్రధాన కార్యదర్శి అయ్యే ముందు వరకూ, "బహిరంగంగా అతడు వెలిబుచ్చిన అభిప్రాయాల్లో, ఒక రాజకీయవేత్త ఏం చెప్పాలో అవే చెప్పాడు గానీ, తన వ్యక్తిగత భావాలేంటో చెప్పలేదు.". లేకపోతే రాజకీయాల్లో మనగలిగి ఉండేవాడు కాదు. అని డోడర్, బ్రాన్సన్ లు అన్నారు. చాలా మంది రష్యన్‌ల మాదిరిగానే, గోర్బచేవ్ కొన్నిసార్లు సోవియట్ యూనియన్‌ను రష్యాకు పర్యాయపదంగా భావించాడు. వివిధ ప్రసంగాలలో దీనిని "రష్యా" అని అనేవాడు; ఒకసారి, యుక్రెయిన్ లోని కీవ్‌లో ప్రసంగం చేస్తున్నప్పుడు యుఎస్ఎస్ఆర్ ను "రష్యా" అని సంబోధించి, ఆ తరువాత సరిదిద్దుకోవలసి వచ్చింది.
టౌబ్మాన్ మాత్రం, గోర్బచేవ్ సోషలిస్టుగానే ఉండిపోయాడనే భావించాడు. అతడు "ఒక నిజమైన విశ్వాసి-అతడి విశ్వాసం 1985 లో లాగా పనిచేసే సోవియట్ వ్యవస్థలో కాదు ("పనిచెయ్యని" అనుకోవచ్చు), దాని అసలు ఆదర్శాలు ఏవని తాను భావిస్తున్నాడో వాటిని పాటించడంలో దానికి ఉన్న సమర్ధతపై అతడికి విశ్వాసం ఉంది. "చివరి వరకు, గోర్బచేవ్ సోషలిజంపై తన నమ్మకాన్ని పునరుద్ఘాటించాడు, ఇది నిజంగా ప్రజాస్వామ్యబద్ధంగా ఉంటే తప్ప దాని పేరుకు అర్హమైనది కాదని నొక్కి చెప్పాడు." అని కూడా టౌబ్మాన్ అన్నాడు  సోవియట్ నాయకుడిగా గోర్బచేవ్, ఒక విప్లవాత్మక పరివర్తన కంటే కొద్దికొద్దిగా జరిగే సంస్కరణను విశ్వసించాడు;  తరువాత అతడు దీనిని "క్రమ పరిణామం ద్వారా జరిగే విప్లవం"గా పేర్కొన్నాడు.  1980 లలో, అతడి ఆలోచన "రాడికల్ పరిణామాని"కి గురైందని డోడర్, బ్రాన్సన్ లు గుర్తించారు.  1989 లేదా 1990 నాటికి గోర్బచేవ్ సామ్యవాద ప్రజాస్వామ్యవాదిగా మారిపోయాడని టౌబ్మాన్ గుర్తించాడు.  కనీసం 1991 జూన్ నాటికి గోర్బచేవ్ "పోస్ట్-లెనినిస్ట్" అనీ, మార్క్సిజం-లెనినిజం నుండి "తనను తాను విముక్తి చేసుకున్నాడు" అనీ మెక్‌కాలే సూచించాడు.  సోవియట్ యూనియన్ పతనం తరువాత, కొత్తగా ఏర్పడిన రష్యన్ ఫెడరేషన్ కమ్యూనిస్ట్ పార్టీ అతడితో ఎటువంటి సంబంధం పెట్టుకోలేదు. అయితే, 2006 లో అతడు లెనిన్ ఆలోచనలపై తన నమ్మకం అలాగే ఉందని అన్నాడు: "నేను అతన్ని విశ్వసించాను, ఇంకా విశ్వసిస్తున్నాను". "ప్రజల సజీవ సృజనాత్మక కార్యకలాపాలను" అభివృద్ధి చేయాలనే కోరికే "లెనిన్ తత్వసారం" అని అతడు పేర్కొన్నారు. గోర్బచేవ్ లెనిన్‌తో మానసిక స్థాయిలో గుర్తించాడని టౌబ్మాన్ భావించాడు.
వ్యక్తిగత జీవితం
కుడి|thumb|గోర్బచేవ్ యొక్క అధికారిక సోవియట్ చిత్రం; అనేక అధికారిక ఛాయాచిత్రాలు, దృశ్య చిత్రణల్లో తలపై ఉండే పుట్టుమచ్చను తీసేసారు గోర్బచేవ్ 5 అడుగుల 9 అంగుళాల ఎత్తు ఉండేవాడు. తలపై ముందు భాగంలో ముదురు తేనె రంగులో పొడవాటి పుట్టుమచ్చ ఉండేది. 1955 నాటికి అతడి జుట్టు పలచబడటం మొదలై, 1960 ల చివరినాటికి పూర్తిగా బట్టతల అయింది. 1960 లలో అతడు ఊబకాయాన్ని తగ్గించుకోడానికి కష్టపడ్డాడు. తిండి తగ్గించాడు; డోడర్, బ్రాన్సన్ లు అతన్ని "బొద్దుగా ఉంటాడు గానీ, లావు కాదు" అని వర్ణించారు. అతడు దక్షిణ రష్యన్ యాసలో మాట్లాడుతాడు. జానపద పాటలు, పాప్ పాటలూ పాడతాడు.
అతడు ఫ్యాషన్‌గా ఉండే బట్టలు ధరిస్తాడు. మద్యం పట్ల ఆసక్తి లేదు. అరుదుగా తాగుతాడు. ధూమపానం చేయడు. అతడు వ్యక్తిగత జీవితాన్ని గోప్యంగా ఉంచుకుంటాడు. ఇంటికి ఎవరినీ ఆహ్వానించేవాడు కాదు. భార్యను ఎంతో ప్రేమించాడు. ఆమె కూడా అతడి పట్ల చాలా శ్రద్ధగా, రక్షణగా ఉండేది. అతడొక మంచి తండ్రి, తాత కూడా. తన కుమార్తె, తన ఏకైక బిడ్డ,ను పార్టీ శ్రేణుల పిల్లల కోసం ప్రత్యేకించిన పాఠశాలకు కాకుండా స్టావ్రోపోల్‌లోని స్థానిక పాఠశాలకే పంపాడు. సోవియట్ వ్యవస్థ లోని అతడి సమకాలీనుల లాగా అతడు స్త్రీలోలుడు కాడు. మహిళలను గౌరవంగా చూస్తాడు.
గోర్బచేవ్ రష్యన్ ఆర్థడాక్స్ బాప్తిజం తీసుకున్నాడు. అతడు పెరుగుతున్నప్పుడు, అతడి తాత, నాయనమ్మలు క్రైస్తవ మతాచారాలను అవలంబించేవారు. 2008 లో, అతడు సెయింట్ ఫ్రాన్సిస్ అసీసీ సమాధిని సందర్శించాడు. తర్వాత అతడు క్రిస్టియన్ మతావలంబి అని పత్రికల్లో కొన్ని ఊహాగానాలు వచ్చాయి. అప్పుడు, తాను నాస్తికుణ్ణని బహిరంగంగా స్పష్టం చేసాడు. విశ్వవిద్యాలయంలో చదివినప్పటి నుండి, గోర్బచేవ్ తనను తాను మేధావిగా భావించాడు; డోడర్, బ్రాన్సన్, "అతడి తెలివితేటల్లో కొంచెం స్వీయ చేతన ఉంది" అని భావించారు  రష్యన్ మేధావి వర్గంలా కాకుండా, గోర్బచేవ్ "సైన్స్, సంస్కృతి, కళలు, లేదా విద్యా ప్రపంచానికి" దూరంగా ఉండేవాడు అని కూడా వారు అన్నారు. స్టావ్రోపోల్‌లో నివసిస్తున్నప్పుడు దంపతులిద్దరూ వందలాది పుస్తకాలను సేకరించారు. అతడి అభిమాన రచయితలలో ఆర్థర్ మిల్లెర్, దోస్తోవ్స్కీ, చింగిజ్ ఐట్మాటోవ్ ఉన్నారు. అతడు డిటెక్టివ్ ఫిక్షన్ కూడా ఇష్టంగా చదివేవాడు. నడకలకు వెళ్ళడం ఇష్టం. ప్రకృతి ప్రేమికుడు. అసోసియేషన్ ఫుట్‌బాల్ అభిమాని కూడా. చిన్న చిన్న గుంపుల్లో పాల్గొని కళ, తత్వశాస్త్రం వంటి అంశాలను చర్చించడం అతడి కిష్టం. సోవియట్ అధికారులలో సాధారణమైన మద్య చోదిత పార్టీలంటే ఇష్టపడడు.
వ్యకిత్వం
గోర్బచేవ్ విశ్వవిద్యాలయ మిత్రుడు మ్లీనే అతన్ని "నమ్మకస్తుడు, వ్యక్తిగతంగా నిజాయితీపరుడు" అని అభివర్ణించాడు. అతడు ఆత్మవిశ్వాసం ఉన్నవాడు, మర్యాదస్తుడు, చతురుడు. సంతోషంగా, ఆశావాదంతో ఉంటాడు. అతడు తనపై తాను జోకులేసుకుంటాడు. కొన్నిసార్లు బూతులు మాట్లాడుతాడు. తనను తాను తృతీయ పురుషలో సంబోధించు కుంటూంటాడు. అతడు నైపుణ్యం కలిగిన మేనేజరు, మంచి జ్ఞాపకశక్తి ఉంది. పనిరాక్షసుడు. ప్రధాన కార్యదర్శిగా ఉండగా, ఉదయం 7 - 8 కి లేచినవాడు, రాత్రి 1 - 2. గాంటల దాకా పడుకునేవాడు కాదు టాబ్మాన్ "ఒక ఉత్కృష్టమైన మర్యాదస్తుడు" అని అన్నాడు. గోర్బచేవ్‌కు "ఉన్నత నైతిక ప్రమాణాలు" ఉన్నాయని అతడు భావించాడు. ఎడమ|thumb|గోర్బచేవ్ [[జెరూసలేం|జెరూసలెంలోని వెస్ట్రన్ వాల్ వద్ద, 1992 జూన్ 16 ]] జోర్స్ మెద్వెదేవ్ అతన్ని ప్రతిభావంతులైన వక్తగా భావించాడు. బహుశా లియోన్ ట్రాట్స్కీ తరువాత గోర్బచేవే "పార్టీ అగ్రస్థాయి నాయకుల్లో ఉత్తమ వక్త" అని అతడు 1986 లో పేర్కొన్నాడు. మెద్వెదేవ్ గోర్బచేవ్‌ను "ఆకర్షణీయమైన నాయకుడు" అని కూడా భావించాడు. బ్రెజ్నెవ్, ఆండ్రోపోవ్ చెర్నెంకోలకు లేని లక్షణం ఇది. డోడర్, బ్రాన్సన్ అతన్ని "సందేహించేవారిని తెలివిగా బోల్తా కొట్టించగల మాయావి, వాళ్ళను తనవైపు తిప్పుకోడానికి ప్రయత్నిస్తాడు. కనీసం వారి విమర్శల పదును తగ్గిస్తాడు" అని అన్నారు. దీర్ఘ కాలిక వ్యూహాల కంటే, స్వల్పకాలిక ఎత్తుగడలు పన్నడంలో గోర్బచేవ్ నేర్పరి అని మెక్‌కాలే అన్నాడు.
గోర్బచేవ్ "మనసా వాచా కర్మణా ఒక రష్యను, తీవ్రమైన దేశభక్తి పరుడు సరిహద్దు ప్రాంతాలలో నివసించే ప్రజలకు మాత్రమే ఉండే లక్షణమిది" అని డోడర్, బ్రాన్సన్ లు భావించారు. మాజీ సోవియట్ నాయకుడికి "తాను ముఖ్యుణ్ణని, నీతిమంతుడననీ" భావన ఉందని టౌబ్మాన్ అన్నాడు. అతడికి "గుర్తింపు, ప్రశంస అవసరం" అని కూడా అన్నాడు. అతడు వ్యక్తిగత విమర్శల పట్ల ఎక్కువగా స్పందించేవాడు, వాటిని తప్పుబట్టేవాడు. అతడు పనులు అసంపూర్తిగా వదిలేస్తాడని సహచరులు నిరుత్సాహపడుతూంటారు ఇతరులను మెచ్చుకోడు, పట్టించుకోడు అని కూడా కొన్నిసార్లు భావిస్తూంటారు  జీవితచరిత్ర రచయితలు డోడర్, బ్రాన్సన్ లు గోర్బచేవ్ "తన వ్యక్తిగత జీవితంలో ఒక పద్ధతిగా, క్రమశిక్షణతో" ఉండేవాడని భావించారు. టౌబ్మాన్ "కావాల్సిన ఫలితం కోసం కోపంతో అరిచే సామర్థ్యం అతడికి ఉంది" అని పేర్కొన్నాడు. 1990 నాటికి, దేశంలో తనకు ప్రజాదరణ క్షీణిస్తున్నప్పుడు, గోర్బచేవ్ "విదేశాలలో వచ్చే మెప్పుదలపై మానసికంగా ఆధారపడేవాడు" అని టౌబ్మాన్ భావించాడు. ఈ లక్షణానికి గానూ అతడు దేశంలో విమర్శలు ఎదుర్కొన్నాడు. "తన చర్యల పరిణామాలను ఊహించలేకపోవడం అతడి బలహీనతలలో ఒకటి" అని మెక్‌కాలే అభిప్రాయపడ్డాడు.
ఆదరణ, వారసత్వం
గోర్బచేవ్‌పై అభిప్రాయాలు చాలా విభిన్నంగా ఉంటాయి. చాలామంది, ముఖ్యంగా పాశ్చాత్య దేశాలలో, ఇరవయ్యో శతాబ్దపు రెండవ భాగంలోని గొప్ప రాజనీతిజ్ఞుడిగా అతణ్ణి చూస్తారు. యుఎస్ ప్రెస్ 1980 ల చివరలో, 1990 ల ప్రారంభంలోనూ పాశ్చాత్య దేశాలలో "గోర్బిమానియా" ఉందని సూచించింది. అతడి సందర్శనల్లో పలకరించడానికి పెద్ద సంఖ్యలో ప్రజలు బారులు తీరేవారు. టైమ్ పత్రిక అతన్ని 1980 లకు "ఈ దశాబ్దపు వ్యక్తి"గా గణించింది సోవియట్ యూనియన్‌లోనే, 1985 నుండి 1989 చివరి వరకు గోర్బచేవ్ అత్యంత ప్రజాదరణ పొందిన రాజకీయ నాయకుడని అభిప్రాయ సేకరణలు సూచించాయి. తన దేశీయ మద్దతుదారులు గోర్బచేవ్ సోవియట్ యూనియన్‌ను ఆధునీకరించడానికి ప్రయత్నిస్తున్న సంస్కర్తగా చూసారు. ప్రజాస్వామ్య సోషలిజం నిర్మాతగా చూసారు. టౌబ్మాన్ గోర్బచేవ్‌ను "తన దేశాన్ని, ప్రపంచాన్నీ మార్చిన దార్శనికుడు-అతడు కోరుకున్నంత కాకపోయినా" అని వర్ణించాడు. టౌబ్మాన్ గోర్బచేవ్‌ను "అసాధారణమైనవాడు ... రష్యన్ పాలకుడిగా, ప్రపంచ రాజనీతిజ్ఞుడిగా" అని భావించాడు. బ్రెజ్నెవ్ వంటి పూర్వీకుల, పుతిన్ వంటి వారసుల యొక్క "సాంప్రదాయ, అధికార, పాశ్చాత్య వ్యతిరేక కట్టుబాటు"ను అతడు తప్పించాడని హైలైట్ చేశాడు. సోవియట్ యూనియన్‌ మార్క్సిజం-లెనినిజం నుండి దూరం జరగడానికి అనుమతించడంలో, గోర్బచేవ్ సోవియట్ ప్రజలకు "విలువైనది ఇచ్చాడు, ఆలోచించే హక్కు, తమ జీవితాలను తాము జీవించే హక్కును ఇచ్చాడ"ని, మెక్‌కాలే అన్నాడు.
అమెరికాతో గోర్బచేవ్ జరిపిన చర్చలు ప్రచ్ఛన్న యుద్ధానికి ముగింపు పలకడానికి సహాయపడ్డాయి. అణు సంఘర్షణ ముప్పును తగ్గించాయి. తూర్పు బ్లాక్ విడిపోవడానికి అనుమతించాలనే అతడి నిర్ణయం మధ్య, తూర్పు ఐరోపాలో గణనీయమైన రక్తపాతాన్ని నివారించింది; టౌబ్మాన్ గుర్తించినట్లుగా, దీని అర్థం " సోవియట్ సామ్రాజ్యపు" ముగింపు అనేక దశాబ్దాల ముందు బ్రిటిష్ సామ్రాజ్యపు ముగింపు కంటే చాలా శాంతియుతంగా ముగిసింది. అదేవిధంగా, గోర్బచేవ్ ఆధ్వర్యంలో సోవియట్ యూనియన్ అంతర్యుద్ధం బారిన పడకుండా విడిపోయింది, అదే సమయంలో యుగోస్లేవియా విభజన కూడా అలాగే ప్రశాంతంగా జరిగింది. తూర్పు పశ్చిమ జర్మనీల విలీనాన్ని సులభతరం చేయడంలో, గోర్బచేవ్ "జర్మన్ ఏకీకరణకు సహ పిత" అని జర్మనీ ప్రజలలో దీర్ఘకాలిక ప్రజాదరణను పొందారని మెక్‌కాలే గుర్తించారు.
అతడు దేశీయంగా కూడా విమర్శలను ఎదుర్కొన్నాడు. తన కెరీర్లో, గోర్బచేవ్ కొంతమంది సహచరుల ప్రశంసలను పొందాడు, కాని కొందరు అతన్ని ద్వేషించారు. సోవియట్ ఆర్థిక వ్యవస్థ క్షీణతను ఆపడంలో వైఫల్యం సమాజంలో మరింత విస్తృతంగా అసంతృప్తిని తెచ్చిపెట్టింది. మార్క్సిజం-లెనినిజం నుండి విడివడి స్వేచ్ఛా మార్కెట్ ప్రజాస్వామ్యాన్ని స్థాపించడానికి సరిపడినంత రాడికలిజం అతడికి లేదని లిబరల్స్ భావించారు. దీనికి విరుద్ధంగా, కమ్యూనిస్ట్ పార్టీకి చెందిన విమర్శకులు చాలామంది, అతడి సంస్కరణలు నిర్లక్ష్యంగా చేసినవని భావించారు. అవి సోవియట్ సోషలిజం మనుగడకు ముప్పు తెచ్చాయని అన్నారు; అతడు చైనా కమ్యూనిస్ట్ పార్టీ ఒరవడిని అనుసరించి ఉండాల్సిందని, ప్రభుత్వ సంస్కరణల కంటే ఆర్థికానికి మాత్రమే పరిమితమై ఉండాల్సిందనీ కొందరు భావించారు. బలప్రయోగం ద్వారా కాకుండా ఒప్పించడంపై అతడు దృష్టి పెట్టడంతో దాన్ని చాలా మంది రష్యన్లు బలహీనతకు చిహ్నంగా తీసుకున్నారు.
కమ్యూనిస్ట్ పార్టీ అధికార వ్యవస్థలో ఎక్కువ భాగానికి, సోవియట్ యూనియన్‌ను రద్దు చేయడం విపత్కరమైనది. ఎందుకంటే ఇందులో వారు అధికారం కోల్పోయారు. సోవియట్ యూనియన్ పతనంలోను, ఆ తరువాతి ఆర్థిక పతనంలోనూ అతడి పాత్రకు గానూ రష్యాలో అతన్ని చీదరించుకున్నారు. గోర్బచేవ్‌పై 1991 తిరుగుబాటు ప్రయత్నాన్ని నిర్వహించిన వారిలో ఒకరైన జనరల్ వారెన్నికోవ్, అతన్ని "మీ స్వంత ప్రజలకు విశ్వాసఘాతకుడివి, ద్రోహివి" అన్నాడు. తూర్పు ఐరోపా అంతటా మార్క్సిస్ట్-లెనినిస్ట్ ప్రభుత్వాల పతనానికి, ఏకీకృత జర్మనీ నాటోలో చేరడానికీ బాధ్యుడిగా, అవి రష్యా జాతీయ ప్రయోజనాలకు విరుద్ధమని భావించే వారు విమర్శించారు.
పురస్కారాలు, అలంకరణలు, గౌరవాలు
కుడి|thumb|యునైటెడ్ స్టేట్స్ మాజీ అధ్యక్షుడు [[రోనాల్డ్ రీగన్ గోర్బచేవ్‌కు రీగన్ లైబ్రరీలో 1992 మే 4 న మొట్టమొదటి రోనాల్డ్ రీగన్ ఫ్రీడమ్ అవార్డును ప్రదానం చేశారు. ]] 1988 లో, భారతదేశం శాంతి, నిరాయుధీకరణ, అభివృద్ధికి గాను గోర్బచేవ్‌కు ఇందిరా గాంధీ శాంతి బహుమతిని ప్రదానం చేసింది; 1990 లో "అంతర్జాతీయ సమాజం లోని ముఖ్యమైన భాగాలు ఇవ్వాళున్న స్థితిలో ఉండడానికి కారణమైన శాంతి ప్రక్రియలో అతడు పోషించిన ప్రధాన పాత్రకు" గాను అతడికి నోబెల్ శాంతి బహుమతి లభించింది. పదవి నుండి విరమించుకున్నాక కూడా అతణ్ణి పురస్కారాలు వరిస్తూనే వచ్చాయి. 1992 లో అతడు మొదటి రోనాల్డ్ రీగన్ ఫ్రీడమ్ అవార్డును అందుకున్నాడు. 1994 లో కెంటకీలోని లూయివిల్ల్ విశ్వవిద్యాలయం గ్రావ్‌మేయర్ పురస్కారం ఇచ్చింది. 1995 లో పోర్చుగీస్ ప్రెసిడెంట్ మారియో సోరెస్ గోర్బచేవ్‌కు గ్రాండ్-క్రాస్ ఆఫ్ ది ఆర్డర్ ఆఫ్ లిబర్టీ ఇచ్చాడు. 1998 లో టెన్నెస్సీ, మెంఫిస్‌లోని నేషనల్ సివిల్ రైట్స్ మ్యూజియం నుండి ఫ్రీడమ్ అవార్డు పొందాడు. 2002 లో, గోర్బచేవ్ డబ్లిన్ సిటీ కౌన్సిల్ నుండి ఫ్రీడమ్ ఆఫ్ ది సిటీ ఆఫ్ డబ్లిన్ పొందాడు.
2002 లో, గోర్బచేవ్‌కు చార్లెస్ V బహుమతిని యూరోపియన్ అకాడమీ ఆఫ్ యుస్టే ఫౌండేషన్ నుండి అందుకున్నాడు. గోర్బచేవ్, బిల్ క్లింటన్, సోఫియా లోరెన్‌లతో కలిసి, సెర్గీ ప్రోకోఫీవ్ యొక్క పీటర్ అండ్ వుల్ఫ్ రికార్డింగ్ చేసినందుకు పిల్లల కోసం బెస్ట్ స్పోకెన్ వర్డ్ ఆల్బమ్‌ ఫర్ చిల్డ్రన్ 2004 గ్రామీ అవార్డును అందుకున్నాడు. జర్మన్ పునరేకీకరణకు మద్దతు ఇచినందుకు 2005 లో గోర్బచేవ్‌కు పాయింట్ ఆల్ఫా బహుమతి లభించింది.
మరణం
సోవియెట్ యూనియన్ చివరి అధినేతగా చరిత్రకెక్కిన మిఖాయిల్‌ గోర్బచేవ్‌ 91 ఏళ్ల వయసులో 2022 ఆగస్టు 30న దీర్ఘకాలిక వ్యాధితో బాధపడుతూ తుదిశ్వాస విడిచాడు.
నోట్స్
<references group="నోట్స్" />
బయటి లింకులు
వర్గం:ఇందిరా గాంధీ శాంతి బహుమతి గ్రహీతలు వర్గం:ఈ వారం వ్యాసాలు వర్గం: 2022 మరణాలు
మాథెరాన్
మహారాష్ట్ర లో ముంబాయికి 108 కిలోమీటర్ల దూరంలొ సహ్యాద్రి పర్వతశ్రేణుల్లో ఉన్న కాలుష్య రహిత హిల్ స్టేషను మాథెరాన్. ఇక్కడి ప్రజలు ఏ విధమైన మోటారు వాహనాలకు పైకి అనుమతించరు. కాబట్టే ఈ ప్రదేశం కాలుష్య రహితంగా ఉండటమే కాకుండా రణగొణ ధ్వనులకు కూడా అతీతంగా ఉటుంది. పర్యాటకులు వెళ్ళడానికి ఒక్క టాయ్‌ట్రెయిన్ ను మాత్రమే అనుమతిస్తారు. గుర్రాలు, రిక్షాలు ఇక్కడ సాధారణమే. టాయ్‌ట్రెయిన్ ను గత వంద సంవత్సరాల నుంచి నడుపుతున్నారు. 2007 లో ఇది వంద సం.లు పూర్తి చేసుకుంది. దీన్ని యునెస్కో వారసత్వజాబితాలో చేర్చడాన్కి సనాహాలు జర్గుతున్నాయి. ఇక్కడి పర్వతాలు, కొండలు, లోయలు, వంపులు, జలపాతాలు మొదలగునవి తనివితీరా చూడడానికి దేశవిదేశాల నుంచి పర్యాటకులు అనేకం వస్తుంటారు. ఇక్కడి కాలుష్య రహిత వాతావరణానికి కేంద్ర పర్యావరణ, అటవీ శాఖ కూడా గుర్తించి దీన్ని ఎకో సెన్సిటివ్ జోన్ గా ప్రకటించింది.
వర్గం:భారతదేశంలోని హిల్‌స్టేషన్లు వర్గం:మహారాష్ట్ర పర్యాటక ప్రదేశాలు
మెట్రో (సినిమా)
మూలాలు
వర్గం:2017 తెలుగు సినిమాలు వర్గం:2017 సినిమాలు
శ్రద్ధా దంగర్
వృత్తిరంగం
2017లో వచ్చిన పప్పా తమ్నీ నై సంజయ్ అనే సినిమాతో సినిమారంగంలోకి ప్రవేశించింది. 2018లో వచ్చిన తారి మాతే వన్స్ మోర్ (2018), 2019లో వచ్చిన మచ్చు, సినిమాలలో నటించింది.
శ్రద్ధా నటించిన హెల్లారో సినిమా 66వ జాతీయ చలనచిత్ర అవార్డులలో ఉత్తమ చలనచిత్రంగా జాతీయ చలనచిత్ర అవార్డును గెలుచుకుంది. తన నటనకు ప్రత్యేక జ్యూరీ అవార్డును కూడా అందుకుంది. 2019 నవంబరు 8న ఈ సినిమా విడుదలై సానుకూల సమీక్షలను పొందడంతోపాటు, శ్రద్ధా నటనకు ప్రశంసలు అందుకుంది.
బయటి లింకులు
వర్గం:జీవిస్తున్న ప్రజలు వర్గం:1994 జననాలు వర్గం:గుజరాతీ సినిమా నటీమణులు
ఛత్రపతి సాహు భోంస్లే
జీవితం
ఛత్రపతి షాహూ మహారాజ్ పాలనలో, మరాఠా శక్తి, ప్రభావం భారత ఉపఖండంలోని అన్ని మూలలకు విస్తరించింది, ఇది చివరికి అతని కాలంలో బలమైన మరాఠా సామ్రాజ్యంగా మారింది. అతని మరణానంతరం, పేష్వాలు, నాగ్‌పూర్‌ కు చెందిన భోంస్లే, గైక్వాడ్, షిండే, హోల్కర్ వంటి అతని మంత్రులు, సైన్యాధిపతులు తమ స్వంత రాజ్యాలను ఏర్పరచుకొని సామ్రాజ్యాన్ని సమాఖ్యగా మార్చారు.
మరణం
షాహు డిసెంబర్ 1749లో మరణించాడు. ఆ సమయంలో సతారాలోని అతని దత్తపుత్రుడు రాజారాం, తారాబాయి తన మనవడు అని చెప్పుకుని, సతారా సింహాసనాన్ని అధిష్టించింది. కానీ అసలు అధికారాన్ని మొదట తారాబాయి, తరువాత పీష్వా బాలాజీ బాజీ రావు చేపట్టారు.
మూలాలు
వర్గం:చరిత్ర వర్గం:రాజులు వర్గం:మహారాష్ట్ర చరిత్ర వర్గం:మరాఠా సామ్రాజ్యం
సుబ్బయ్య
వర్గం:పుంలింగ పేర్లు
హెన్రీ ఫోర్డ్
హెన్రీ ఫోర్డ్ (జూలై 30, 1863 - ఏప్రిల్ 7, 1947) ఒక అమెరికన్ పారిశ్రామికవేత్త, ఫోర్డ్ మోటార్ కంపెనీ వ్యవస్థాపకుడు, మాస్ ప్రొడక్షన్ యొక్క విడిభాగాల సాంకేతికత యొక్క అభివృద్ధి స్పాన్సర్. హెన్రీ ఫోర్డ్ ఆటోమొబైల్ లేదా దీని విడిభాగాలను క్రొత్తగా కనుగొనక పోయినప్పటికీ, ఇతను అనేక మధ్యతరగతి అమెరికన్ల స్థోమతకు తగ్గట్టు మొదటి ఆటోమొబైల్ అభివృద్ధిపరచి తయారు చేశాడు.
మూలాలు
వర్గం:1863 జననాలు వర్గం:1947 మరణాలు వర్గం:అమెరికా ఆవిష్కర్తలు వర్గం:అమెరికా పారిశ్రామికవేత్తలు
రోమేష్ చుందర్ దత్
రోమేష్ చుందర్ దత్, (జ.1848 ఆగష్టు 13 -మ.1909 నవంబరు 30) ఇతను ఒక భారతీయ పౌరసేవకుడు, ఆర్థిక చరిత్రకారుడు, రాజకీయ నాయకుడు, భారత జాతీయ కాంగ్రెస్ అధ్యక్షుడు, రచయిత, రామాయణ, మహాభారతాల అనువాదకుడు. దాదాభాయ్ నౌరోజీ, మహాదేవ గోవింద రనడే సమకాలీనుడు.
ప్రారంభ జీవితం, విద్య
దత్ ఒక విశిష్ట బెంగాలీ కాయస్థ కుటుంబంలో జన్మించాడు. ఆ కుటుంబాలకు చెందిన సభ్యులు సాహిత్య, విద్యాపరమైన విజయాలకు ప్రసిద్ధి. అతని తల్లిదండ్రులు ఇసామ్ చుందర్ దత్, ఠాకమణి. ఇతని తండ్రి అప్పటి బెంగాల్ ఉప కలెక్టరుగా పనిచేసాడు. రోమేష్ తరచుగా తండ్రి అధికారిక విధులకు వెళ్లేవాడు. అతను వివిధ బెంగాలీ జిల్లా పాఠశాలల్లో చదివిన, తరువాత కలకత్తాలోని హరే పాఠశాలలో చదువుకున్నాడు. తూర్పు బెంగాల్‌లో జరిగిన పడవ ప్రమాదంలో అతని తండ్రి 1861లో అ కాలమరణం చెందిన తరువాత, అతని మామ రోమేష్ చుందర్ దత్ కు సంరక్షకుడు అయ్యాడు. అతను తన మామయ్య గురించి ఇలా వ్రాశాడు, "అతను మాతో రాత్రి కూర్చునేవాడు, మా అభిమాన అధ్యయనం ఆంగ్లకవుల రచనల నుండి విభాగాలుగా ఉండేది." అతని మామ పంతొమ్మిదవ శతాబ్దపు బెంగాల్ ప్రముఖ కవులలో ఒకరైన తోరు దత్ బంధువు.
అతను 1864 లో కలకత్తా విశ్వవిద్యాలయం, ప్రెసిడెన్సీ కళాశాలలో ప్రవేశించాడు.1866లో ఆర్ట్స్ పరీక్షలో మొదటి ఉత్తీర్ణత సాధించాడు. ప్రాధాన్యత క్రమంలో రెండవశ్రేణి సాధించాడు. ఉపకారవేతనం పొందటానికి అర్హత సంపాదించాడు.బిఎ.,తరగతిలో విద్యార్థిగా ఉన్నప్పుడు, అతని కుటుంబ అనుమతి లేకుండా1868లో మరో ఇద్దరు స్నేహితులు బెహారీ లాల్ గుప్తా, సురేంద్రనాథ్ బెనర్జీ లతో కలసి ఇంగ్లాండ్ వెళ్లాడు.
అతని భార్య మనోమోహిని దత్. అతని పిల్లలు బీమల దత్, అస్సాంకు చెందిన సివిల్ ఇంజనీర్ బోలినారాయణ బోరాను, కమల దత్, ప్రమథనాథ్ బోస్‌ని, సరళాదత్, జ్ఞానేంద్రనాథ్ గుప్తాను వివాహం చేసుకున్నారు. అజోయ్ దత్ 1921లో బెంగాల్ శాసనసభ సభ్యుడు అయ్యాడు.అతని మనవళ్లు ఇంద్రనారాయణ బోరా, మోదు బోస్, సుధీంద్రనాథ్ గుప్తా, మొదటి భారతీయ వాణిజ్య ట్రాఫిక్ మేనేజర్‌గా పదవీ విరమణ చేసాడు.
జీవిత గమనం
thumb| 1973 భారతదేశం స్టాంప్ మీద దత్ చిత్రం
పదవీ విరమణకు ముందు
అతను 1871లో అలిపూర్ అసిస్టెంట్ మేజిస్ట్రేట్‌గా భారతీయ పౌర సేవలలో ప్రవేశించాడు.1874 లో నాడియా, మెహెర్‌పూర్ జిల్లాలలో కరువు,1876 లో మరొకటి దఖిన్ షాబాజ్‌పూర్ (భోలా జిల్లా)లో కరువు సంభవించింది. తరువాత తుఫాను విపత్తులు సంభవించాయి. అత్యవసర ఉపశమనం, ఆర్థిక పునరుద్ధరణ కార్యకలాపాలు దత్ విజయవంతంగా నిర్వహించాడు.అతను బేకెర్గంజ్, మైమెన్సింగ్, బర్ద్వాన్, దానాపూర్ మిడ్నపూర్ పట్టణాలకు నిర్వాహకుడుగా పనిచేశాడు.అతను 1893 లో బర్దామన్ జిల్లా అధికారి అయ్యాడు, 1894 లో బర్ద్వాన్ డివిజన్ కమీషనర్ గా, 1895 లో ఒరిస్సా డివిజనల్ కమీషనర్ గా పనిచేసాడు. డివిజనల్ కమిషనర్ హోదా పొందిన మొదటి భారతీయుడు దత్.
పదవీ విరమణ తర్వాత
1897లో దత్ భారతీయ పౌర సేవలు నుండి పదవీ విరమణ పొందాడు.1898లో అతను లండన్ విశ్వవిద్యాలయ కళాశాలలో భారతదేశ చరిత్రలో లెక్చరర్‌గా ఇంగ్లాండ్‌కు తిరిగి వచ్చాడు.అక్కడ అతను ఆర్థిక జాతీయవాదంపై తన ప్రసిద్ధ పరిశోధన పూర్తి చేశాడు. అతను బరోడా రాష్ట్రానికి దివాన్‌గా భారతదేశానికి తిరిగివచ్చాడు. అతను బ్రిటన్ వెళ్లే ముందు అతనికి అవకాశం ఇచ్చారు.అతను బరోడాలో బాగాప్రాచుర్యం పొందాడు. అక్కడ రాజు, మహారాజా సాయాజీరావు గైక్వాడ్ III, అతని కుటుంబ సభ్యులు, ఇతర సిబ్బంది అందరూ వ్యక్తిగత గౌరవం కోసం అతనిని 'బాబు దివాన్' అని పిలుస్తారు.1907 లో, అతను భారత వికేంద్రీకరణపై రాయల్ కమిషన్‌లో సభ్యుడయ్యాడు.
రాజకీయాలు
అతను 1899 లోభారత జాతీయ కాంగ్రెస్ అధ్యక్షుడిగా ఉన్నాడు.
సాహిత్యం
అతను బంగియా సాహిత్య పరిషత్ మొదటి అధ్యక్షుడిగా పనిచేశాడు.1894లో రవీంద్రనాథ్ ఠాగూర్ నవీంచంద్ర సేన్ సమాజానికి ఉపాధ్యక్షుడుగా ఉన్నాడు.
అతని బెంగాల్ సాహిత్యం ఎనిమిది శతాబ్దాలుగా "బెంగాల్‌లో సాహిత్య, మేధోపరమైన పురోగతికి సంబంధించిన ఒక కథ" ను అందించింది. ఇది జయదేవుని ప్రారంభ సంస్కృత కవితతో ప్రారంభమైంది. ఇది పంతొమ్మిదవ శతాబ్దపు చైతన్య మహాప్రభు మతపరమైన సంస్కరణలు, రఘునాథ సిరోమణి అధికారిక తర్కం పాఠశాల, ఈశ్వర్ చంద్ర విద్యాసాగర్ తెలివితేటలు, పంతొమ్మిదవ శతాబ్దపు బెంగాల్ మేధోపరమైన పురోగతికి దారితీసింది. ఈ పుస్తకాన్ని 1895 లో కలకత్తాలో థాకర్, స్పింక్ & కో, లండన్‌లో ఆర్చిబాల్డ్ కానిస్టేబుల్ సమర్పించారు.అయితే దత్ షహబాజ్‌పూర్‌లో కరువు ఉపశమనం, ఆర్థిక పునరుద్ధరణ కార్యకలాపాలను నిర్వహిస్తున్న సమయంలో దత్ మనసులో ఈ ఆలోచన ఏర్పడింది. ఇది 1877లో ఊహించిన పేరు, మారువేషంలో కనిపించింది.ఇది అతని మామయ్య, రాయ్ శశి చంద్రదత్ బహదూర్‌కు అంకితం చేసాడు.
చరిత్ర
అతను పందొమ్మిదవ శతాబ్దానికి చెందిన భారతదేశపు ప్రధాన ఆర్థిక చరిత్రకారుడు. బ్రిటిష్ పాలనలో భారతీయ చరిత్ర, భారతదేశ పారిశ్రామికీకరణపై అతని సిద్ధాంతం చరిత్రలో బలమైన వాదనగా మిగిలిపోయింది.
అతను ఉటంకించిన సందేశం"పద్దెనిమిదవ శతాబ్దంలో భారతదేశం గొప్ప ఉత్పాదక, గొప్ప వ్యవసాయ దేశం, భారతీయ మగ్గం ఉత్పత్తులు ఆసియా, ఐరోపా మార్కెట్లకు సరఫరా చేశాయి. దురదృష్టవశాత్తు, ఈస్ట్ ఇండియన్ కంపెనీ, బ్రిటిష్ పార్లమెంట్ ... ఇంగ్లాండ్ పెరుగుతున్న తయారీదారులను ప్రోత్సహించడానికి బ్రిటిష్ పాలన ప్రారంభ సంవత్సరాలలో భారతీయ తయారీదారులను నిరుత్సాహపరిచింది. . . మిలియన్ల మంది భారతీయ కళాకారులు తమ సంపాదనను కోల్పోయారు; భారతదేశ జనాభా వారి సంపదలో ఒక గొప్ప మూలాన్ని కోల్పోయింది."ప్రపంచ మార్కెట్‌తో స్థానిక ఆర్థిక వ్యవస్థల ఆకస్మిక ఉచ్ఛారణ, వేగవంతమైన పట్టణ-గ్రామీణ అభివృద్ధి, మేధో, శారీరక శ్రమ మధ్య విభజన, పునరావృత వినాశకరమైన కరువులు, సుంకాలపై, భారతీయ సమాజం అంతర్గత వ్యత్యాసంపై కనిపించే విషయాలపై కూడా దత్ దృష్టి సారించాడు.
మరణం
అతను1909 నవంబరు 30 న బరోడాలో 61 సంవత్సరాల వయసులో అతని కార్యాలయంలో ఉన్నప్పుడు మరణించాడు.
ప్రస్తావనలు
వర్గం:1909 మరణాలు వర్గం:1848 జననాలు వర్గం:రచయితలు వర్గం:భారత తపాలా బిళ్ళపై ఉన్న ప్రముఖులు వర్గం:రాజకీయ నాయకులు వర్గం:అనువాదకులు వర్గం:అనువాద రచయితలు వర్గం:చరిత్రకారులు వర్గం:బెంగాలీ కవులు వర్గం:బెంగాలీ వ్యక్తులు వర్గం:భారత పౌరసేవలు వర్గం:పౌర సేవకులు
సోనీ సబ్
సోనీ సబ్, గతంలో సబ్ టీవీ , సోనీ పిక్చర్స్ నెట్‌వర్క్ యాజమాన్యంలోని భారతీయ కామెడీ పే టెలివిజన్ ఛానెల్.
చరిత్ర
1999 లో ఛానెల్ ప్రారంభించినప్పుడు యెస్ బాస్ సబ్ టీవీ ఫ్లాగ్‌షిప్ షో. ఈ షో కారణంగా ఛానెల్‌కు అధిక రేటింగ్‌లు వచ్చాయి. ఛానెల్‌లో సుదీర్ఘంగా నడుస్తున్న షోలలో యెస్ బాస్ ఒకటి. యెస్ బాస్ తర్వాత, తారక్ మెహతా కా ఊల్తా చష్మా 2008 నుండి ప్రసారమవుతున్న సుదీర్ఘకాలం, దాని ప్రధాన ప్రదర్శనగా మారింది.
భాహ్య లంకెలు
వర్గం:టెలివిజన్ ఛానెళ్ళు
చునిబాలా దేవి
చునిబాలా దేవి (1872–1955), బెంగాలీ సినిమా నటి. సత్యజిత్ రే దర్శకత్వం వహించిన పథేర్ పాంచాలి సినిమాతో తన నటనకు ప్రసిద్ధి చెందింది. ఆ సినిమాలో అపు, దుర్గాలకు వృద్ధ అత్త ఇందిర్ ఠాక్రున్‌ పాత్రలో నటించింది.
జననం
చునిబాలా 1872లో కలకత్తా లో జన్మించింది.
సినిమారంగం
నాటకరంగంలో అనేక నాటకాలలో నటించిన చునిబాలా, 1930లో బిగ్రాహా సినిమాతో సినీరంగంలోకి అడుగుపెట్టింది. రెండవ చిత్రం రిక్తా విడుదలయిన తరువాత 1939లో సినిమాలు మానేసింది. తన సినిమాలోని కీలకమైన పాత్రలో నటించడానికి సత్యజిత్ రే, 80 సంవత్సరాల వయస్సులో ఆమెను ఒప్పించి నటింపజేశాడు. ఇందిర థాక్రున్ పాత్రకు మనీలా ఫిల్మ్ ఫెస్టివల్ అనే అంతర్జాతీయ చలనచిత్రోత్సవంలో ఉత్తమ నటుడు/నటి విభాగంలో అవార్డును గెలుచుకున్న మొదటి భారతీయురాలుగా నిలిచింది.
బయటి లింకులు
వర్గం:1872 జననాలు వర్గం:1955 మరణాలు వర్గం:భారతీయ సినిమా నటీమణులు వర్గం:బెంగాలీ సినిమా నటీమణులు
రంగయ్య
రంగయ్య పేరుతో కొన్ని గ్రామాలు:
భారతి దేవి రంగా
బాల్యం, విద్య
భారతీ దేవి గుంటూరు జిల్లా మాచవరం గ్రామానికి చెందిన వెలగా సుబ్బయ్య, పిచ్చమ్మ దంపతులకు 1908లొ జన్మించింది. వీరిది వ్యవసాయ కుటుంబం. ఈమె బాల్యంనందు చదివిన విద్య అతి సామన్యమైనది.ఇంటి వద్దే తెలుగు, ఇంగ్లీషు భాషలు నేర్చుకుంది.
1924 లో గోగినేని రంగనాయకులు (ఎన్.జి. రంగా) గారితో ఈమె వివాహం జరిగింది. ఆ తరువాత రంగా గారి సహచర్యంతో ఉన్నత చదువులు అభ్యసించింది, 1923 లో గుంటూరులో ఉన్నవ లక్ష్మీబాయమ్మ గారి శారదా నికేతన్ లోనూ, 1925 లోమద్రాసు విద్యోదయ పబ్లిక్ స్కూల్ లో చదివింది, ఆ తరువాత రంగా గారితో ఇంగ్లండు వెళ్ళి 1926 లో ఆక్స్‌ఫర్డ్ విశ్వవిద్యాలయం చెందిన రస్కిన్ స్కూల్ ఆఫ్ ఆర్ట్సులో విద్య అభ్యసించింది. రంగా గారితో దేశ, విదేశ పర్యటనలలో పాల్గొని ఒక ఉత్తమ మహిళా నాయకురాలుగా రూపొందింది. thumb|334x334px|ఆక్స్ ఫర్డ్ విశ్వవిద్యాలయంలో తెలుగువారు - 1926, కూర్చ్చున్నవారు ఎడమ నుండి: [[సర్వేపల్లి రాధాకృష్ణన్|సర్వేపల్లి రాధాకృష్ణ,కె,వి గోపాలస్వామి, శ్రీమతి భారతీదేవి రంగా, లింగం వీరభద్రయ్య చౌదరి, మురారి నిలుచున్నవారు ఎడమనుండి: ఒ.పుల్లారెడ్డి, వాసిరెడ్డి శ్రీకృష్ణ, ఎన్. జి.రంగా, వి.వి.చౌదరి]] వ్యవసాయ కుటుంభాలలో విదేశీ విద్య గడించిన తొలి మహిళ భారతీ దేవి. ఆ తరువాత ఆమె ఎంతగా రాజకీయాలలో క్రియాశీలంగా ఉన్నా రైతు బిడ్డగా 1936 నుండి స్వయంగా నిడుబ్రోలలో తన గృహం గోభూమి లో ఉంటూ వ్యవసాయాన్ని చేసేవారు. వ్యవసాయంతో పాటు వ్యవసాయ అనుబంధ రంగాలలో కృషి చేయమని, ఆధునిక పద్ధతులను పాటించమని రైతులకు సలహలు ఇచ్చేది.
స్వాతంత్ర పోరాటంలో
thumb|ఆచార్య రంగా గారితో భారతీదేవి రంగా 1930 లో మహాత్మా గాంధీ పిలుపునకు స్పందించి,తన భర్త అదుగుజాడలలో భారత స్వాతంత్ర్య సమరంలో పాల్గొన్నది. అస్పృశ్యత నిర్మూలన కొరకు 1931 లో భజన సంఘాలను స్థాపించింది. 1932 లో సహాయ నిరాకరణ ఉద్యమం లో భాగంగా మూల్పూరి చుక్కమ్మ గారితో కలిసిమహిళా సత్యాగ్రహ శిభిరం నిర్వహించి 500 రూపాయలు జరిమానాతో పాటు ఒక సంవత్సరము కారాగారంలో ఉంది,
1933లో గాంధీజీ ఆంధ్ర పర్యటనలో రంగా గారితో కలిసి పాల్గోంది. 1935 లో అఖిల భారత కాంగ్రెస్ కమిటీ సభురాలుగా ఏన్నికైంది. 1935 లో భారతీయ కిసాన్ సమ్మేళన్ సభురాలిగా ఏన్నికై 1940 లోనూ, తిరిగి 1954 లోనూ దానికి అద్యక్షురాలుగా పనిచేసింది.
భారతీ దేవి 1936 లో గుంటూరు జిల్లా బోర్డు సభ్యురాలుగా ఎన్నికైంది.1940-42 మధ్య ఆంధ్ర కర్షక కాంగ్రెస్ కు అధ్యక్షురాలుగా పనిచేసింది. 1940లో ప్రకాశాం జిల్లా ఇడుపలపాడు లోను 1941లో కడప జిల్లా చెన్నూరు లోనూ రైతాంగ విద్యాలయాలు నిర్వహించారు.
1942 క్విట్ ఇండియా ఉద్యమంలో పాల్గోంది. రంగా గారు కారాగారంలో ఉన్నప్పుడు రైతు విద్యాలయాన్ని తానే సమర్దవంతంగా నిర్వహించింది. 1946-47 లో మద్రాసు రాష్ట్రంలో విద్య విషయక సలహదారుల కమిటీలో సభ్యురాలిగా ఉంది.
రాజకీయ జీవితం
భారతీ దేవి మంచి వక్త, అనేక రైతాంగ సదస్సులు, విద్యాలయాలు పెట్టి వాటిని నిర్వహించారు. పొదుపు ఉద్యమం చేపట్టి స్త్రీలలో ఆర్థిక స్వాలంబనకు దోహదపడింది. 1956లో కృష్ణా జిల్లా ఘంటసాలలో ఆంధ్ర మహిళా సంఘ అధ్యక్షురాలుగా పనిచేసింది. గోదావరి వరద సమయంలోనూ కన్నతల్లి వలె విశేష సేవలు చేసింది. 1952-53లో రాయలసీమ కరవు వచ్చినపుడు బాధితుల సహాయానికై శ్రమించింది. "అన్నపూర్ణ" అని కొనియాడబడింది.
1952లో కృషికార్ లోక్ పార్టీ తరుపున తెనాలి లోక్ సభా స్థానానికి పోటి చేసి ఓడిపోయారు. ఆంధ్ర ప్రదేశ్ రాష్ట్రంలో శాసన మండలికి 1958 లో కృషికార్ లోక్ పార్టీ సభురాలుగా ఏన్నికై 1964 వరకు పనిచేసారు. రాష్ట్ర మంత్రి పదవిని ఇవ్వజూపగా నిరాకరించారు,
శాసన మండలిలో సహకార వ్యవసాయం పై 17 వ భారత రాజ్యంగ చట్ట సవరణ చేయరాదంటూ ఆమె చేసిన సుదీర్ఘీ ప్రసంగం చారిత్మాత్మకము. 1972లో ఒంగోలు లోక్ సభా స్థానానికి స్వతంత్ర పార్టీ తరుపున పోటి చేసి పరాజయం పొందారు.
సుదీర్ఘమైన రంగాజీ రాజకీయ ప్రస్థానంలో భారతీ దేవి ఆయన అడుగుజాడలలో చివరవరుకు కొనసాగింది.
చరమాంకం
దేశ స్వాతంత్ర్యం కొరకు నిస్వార్దంగా పనిచేసానని చెప్పి స్వాతంత్ర్య యోధులకు ఇచ్చే ఫించన్ తీసుకోలేదు. 1972లో వినయాశ్రమం లో ఆమె చివరి ప్రసంగం చేసింది. శ్రీమతి భారతీదేవి రంగా 1972 సెప్టెంబరు 27 న చనిపోయింది. వీరికి సంతానం లేదు, పదవులు ఆశించకుండా నిస్వార్దంగా ప్రజాసేవలో తరించిన ధన్య జీవులు,ఆదర్శ దంపతులు ఆచార్య రంగా.భారతి దేవి రంగా గారులు.
మూలాలు
వర్గం:భారత స్వాతంత్ర్య సమర యోధులు వర్గం:1908 జననాలు వర్గం:1972 మరణాలు వర్గం:గాంధేయవాదులు వర్గం:గుంటూరు జిల్లా స్వాతంత్ర్య సమర యోధులు వర్గం:గుంటూరు జిల్లా మహిళా రాజకీయ నాయకులు వర్గం:శాసనమండలి సభ్యులు
బొంతు రాజేశ్వరరావు
జననం, విద్యాభాస్యం
బొంతు రాజేశ్వరరావు 28 జూన్ 1953లో ఆంధ్రప్రదేశ్ రాష్ట్రం, తూర్పు గోదావరి జిల్లా,   రాజోలులో  ప్రభాకరరావు, విక్టోరియమ్మ దంపతులకు జన్మించాడు. ఆయన ఎం.టెక్ పూర్తి చేసి రాష్ట్ర గ్రామీణ నీటి సరఫరా విభాగంలో ఇంజనీరింగ్ ఇన్ చీఫ్‌గా పని చేసి పదవీ విరమణ చేశాడు.
రాజకీయ జీవితం
బొంతు రాజేశ్వరరావు వైఎస్సార్‌ కాంగ్రెస్‌ పార్టీ ద్వారా రాజకీయాల్లోకి వచ్చి 2014, 2019లో అసెంబ్లీ ఎన్నికల్లో రాజోలు నియోజకవర్గం నుండి వైసీపీ తరఫున రాజోలు నుంచి పోటీ చేసి ఓడిపోయాడు. ఆయన 17 జులై 2021న రాష్ట్ర పీఆర్‌ అండ్‌ ఆర్‌డీ, రూరల్‌ వాటర్‌ సప్లై సలహాదారుగా నియమితుడయ్యాడు.
మూలాలు
వర్గం:1953 జననాలు వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
నల్లాల ఓదేలు
జననం - విద్యాభ్యాసం
ఓదేలు 1964, జూలై 10న రాజం - పోశమ్మ దంపతులకు తెలంగాణ రాష్ట్రం, మంచిర్యాల జిల్లా లోని మందమర్రి గ్రామంలో జన్మించాడు. ఓదేలు 1989లో హైదరాబాదు లోని ఉస్మానియా విశ్వవిద్యాలయం నుండి బి.ఏ. పూర్తిచేశాడు.
వ్యక్తిగత జీవితం
ఓదేలుకు కోటపల్లి జిల్లా పరిషత్ చైర్‌పర్సన్‌గా పనిచేసిన భాగ్యలక్ష్మితో వివాహం జరిగింది. వారికి ఇద్దరు కుమారులు, ఒక కుమార్తె ఉన్నారు. ఓదేలు ప్రైవేటు పాఠశాల కరస్పాండెంట్ గా కొంతకాలం పనిచేశాడు.
రాజకీయ ప్రస్థానం
నల్లాల ఓదెలు టీఆర్‌ఎస్‌ పార్టీకి 2022 మే 19న రాజీనామా చేసి ఢిల్లీలో కాంగ్రెస్‌ పార్టీ ప్రధాన కార్యదర్శి ప్రియాంక గాంధీ సమక్షంలో కాంగ్రెస్‌ పార్టీలో చేరాడు. ఆయన 2022 అక్టోబర్ 05న ప్రగతి భవన్‌లో టీఆర్‌ఎస్‌ వర్కింగ్‌ ప్రెసిడెంట్‌ కల్వకుంట్ల తారకరామారావు సమక్షంలో టీఆర్‌ఎస్‌లో చేరాడు.
మూలాలు
వర్గం:తెలంగాణ రాష్ట్ర సమితి రాజకీయ నాయకులు వర్గం:జీవిస్తున్న ప్రజలు వర్గం:మంచిర్యాల జిల్లా రాజకీయ నాయకులు వర్గం:మంచిర్యాల జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:మంచిర్యాల జిల్లా నుండి ఎన్నికైన శాసన సభ్యులు వర్గం:తెలంగాణ శాసన సభ్యులు (2014)
డాడీ (సినిమా)
డాడీ 2001లో విడుదలైన తెలుగు సినిమా. గీతా ఆర్ట్స్ బ్యానర్‌పై అల్లు అరవింద్ నిర్మించిన ఈ సినిమాలో చిరంజీవి, సిమ్రాన్ ప్రధాన పాత్రలను పోషించారు. ఈ చిత్రానికి సురేష్ కృష్ణ దర్శకుడిగా పనిచేశాడు.
కథ
రాజ్ కుమార్ ఒక ఆడియో కంపెనీ యజమాని. ఆయన ఒక డ్యాన్సు స్కూలు కూడా నడుపుతుంటాడు. డ్యాంసంటే అతనికి ప్రాణం. అతనికి శాంతితో వివాహం అవుతుంది. అక్షయ అనే కూతురు పుడుతుంది. రాజ్ స్నేహితుల కోసం ఏమైనా చేస్తుంటాడు. కానీ వాళ్ళలో కొద్ది మంది అతని మంచితనాన్ని ఆసరాగా తీసుకుని అతని సొమ్మును స్వాహా చేస్తుంటారు. అయినా సరే రాజ్ కుటుంబం సంతోషంగా జీవిస్తుంటారు. ఒకసారి అక్షయకు తీవ్రమైన అనారోగ్యం వస్తుంది. రాజ్ శాంతి బ్యాంకు ఖాతాలో ఉన్న డబ్బులు తీసుకువస్తూ తన డ్యాన్స్ స్కూలు విద్యార్థి ప్రమాదానికి గురవడంతో అతన్నికాపాడటం కోసం వాడుకుంటాడు. అతని ఆసుపత్రి చేరేసరికి అక్షయ మరణిస్తుంది. అప్పటికే గర్భంతో ఉన్న శాంతి అక్షయ మరణానికి భర్తే కారణమని భావించి అతన్ని విడిచి వెళ్ళిపోతుంది.
ఆరేళ్ళ తర్వాత పోగొట్టుకున్న సంపదను మళ్ళీ సంపాదించుకున్న రాజ్ కి తన కూతురు అక్షయను పోలిన మరో పాప కనిపిస్తుంది. ఆమె పేరు ఐశ్వర్య. ఆమె అచ్చు అక్షయ పోలికలతోనే ఉంటుంది. రాజ్ అక్షయ పేరు మీదుగా ఒక స్వచ్ఛంద సంస్థను స్థాపించి పేద పిల్లలను, వారి కుటుంబాలను ఆదుకుంటూ ఉంటాడు. శాంతికి తెలియకుండా ఐశ్వర్యతో అనుబంధం పెంచుకుంటాడు రాజ్. శాంతి కూడా పాత విషయాలు మరిచిపోయి మళ్ళీ భర్తకు దగ్గరవడానికి ప్రయత్నిస్తూ ఉంటుంది. కానీ అంతకుముందే రాజ్ ని మోసం చేసిన స్నేహితులతో అతను తిరగడం చూసి మళ్ళీ అతని మీద విశ్వాసం కోల్పోతుంది. చివరికి రాజ్ వారిని వదిలి వెళ్ళడానికి అంగీకరించగా అప్పుడే ఐశ్వర్య తన స్కూల్లో జరిగిన అగ్ని ప్రమాదంలో చిక్కుకుంటుంది. వెంటనే రాజ్ తన ప్రాణాలను తెగించి కూతుర్ని కాపడతాడు. రాజ్ చూపిన ప్రేమ పట్ల శాంతి నమ్మకం కలిగి అతనితో జీవించడానికి అంగీకరించడంతో కథ ముగుస్తుంది.
బయటి లింకులు
వర్గం:చిరంజీవి నటించిన సినిమాలు వర్గం:కోట శ్రీనివాసరావు నటించిన సినిమాలు వర్గం:ఎం.ఎస్.నారాయణ నటించిన సినిమాలు వర్గం:గుండు హనుమంతరావు నటించిన సినిమాలు
మాన్యువెల్ ఆరన్
మాన్యువల్ ఆరన్ (జననం 1935 డిసెంబర్ 30) భారతదేశపు చదరంగం ఆటగాడు. అతను 20వ శతాబ్దం రెండవ భాగంలో మొదటి భారతీయ చెస్ మాస్టర్. అతను 1960 నుండి 1980 వరకు భారతదేశంలో చదరంగంలో ఆధిపత్యం వహించాడు. 1960 ల నుంచి 1980 ల వరకు భారతదేశంలో చదరంగ క్రీడపై మంచి ఆధిపత్యాన్ని ప్రదర్శించాడు. భారత్ తరపున చదరంగంలో ఇంటర్నేషనల్ మాస్టర్ అయిన తొలి ఆటగాడు ఇతడే. 1959, 1981 మధ్య తొమ్మిది సార్లు భారత జాతీయ ఛాంపియన్‌గా నిలిచాడు. అంతర్జాతీయ మాస్టర్ టైటిల్‌ను పొందిన భారతదేశపు మొదటి ఆటగాడు, అంతర్జాతీయ చెస్ పద్ధతులను భారతదేశంలో ప్రవేశపెట్టిన ముఖ్య వ్యక్తులలో ఒకడు. 1960 ల వరకు, భారతీయ చెస్ (చతురంగ అని పిలుస్తారు) తరచుగా అనేక స్థానిక సాంప్రదాయ వైవిధ్యాలను ఉపయోగించి ఆడేవారు. (ఉదా. కేసెలింగ్‌కు బదులుగా, రాజు చెక్‌ చేయకపోతే, నైట్స్ కదలికను ఒకసారి అమలు చేయవచ్చు). ఆరన్ అంతర్జాతీయ రకాన్ని ప్రాచుర్యం పొందటానికి సహాయపడ్డాడు. అనేక చెస్ గ్రూపులను ఏర్పాటు చేశాడు. ఓపెనింగ్స్, ఇతర అధికారిక చెస్ సాహిత్యాన్ని అధ్యయనం చేయమని ఆటగాళ్లను కోరేవాడు.
జీవిత విశేషాలు
టౌంగూ (వలసరాజ్యాల బర్మా) లో భారతీయ తల్లిదండ్రులకు జన్మించిన ఆరన్  భారతదేశంలోని తమిళనాడులో పెరిగాడు. అక్కడ అతను తన పాఠశాల విద్యను పూర్తి చేశాడు. బి.యస్సీ అలహాబాద్ విశ్వవిద్యాలయం నుండి చేసాడు. ఆరోన్ 1969, 1973 ల మధ్య వరుసగా ఐదు టైటిల్స్ తో సహా తొమ్మిది సార్లు (1959-1981 మధ్య 14 ఛాంపియన్‌షిప్‌లలో) ఇండియన్ నేషనల్ ఛాంపియన్ గా గెలిచాడు. అతను తమిళనాడు చెస్ ఛాంపియన్‌షిప్‌ను పదకొండు సార్లు (1957-1982) గెలుచుకున్నాడు; అతని తరువాత తమిళనాడు భారతదేశం చెస్ పవర్ హౌస్ గా అవతరించింది.
అతను మంగోలియాకు చెందిన సుకిన్ మోమోపై 3–1తో (అతని అంతర్జాతీయ మాస్టర్స్ రేటింగ్ సంపాదించాడు), 1961 లో ఆస్ట్రేలియాకు చెందిన సిసిల్ పర్డీపై 3–0తో ఆసియా-ఆస్ట్రేలియన్ జోనల్ ఫైనల్‌ను గెలుచుకున్నాడు. 1962 లో అతను భారత క్రీడాకారులకు ఇచ్చే పురస్కారం అర్జున అవార్డును గెలుచుకున్నాడు. ఇంత గౌరవం పొందిన మొట్టమొదటి చెస్ ఆటగాడు.
ఆసియా స్థాయిలో ఈ విజయాలు అతనికి ఇంటర్‌జోనల్స్‌కు అర్హత సాధించాయి. 1962 లో అతను స్టాక్‌హోమ్ ఇంటర్‌జోనల్‌లో ఆడాడు. చివరి (23 వ స్థానం) స్థానం సాధించినప్పటికీ  గ్రాండ్‌మాస్టర్స్ లాజోస్ పోర్టిష్,  వోల్ఫ్‌గ్యాంగ్ ఉహ్ల్‌మాన్ ‌లపై అతతని ఓటములకు సంబంధించిన అతని ఆట గుర్తించదగినది.
ఆరోన్ చెస్ ఒలింపియాడ్స్‌లో భారత జట్టుతో మూడుసార్లు ఆడాడు. అతను మాక్స్ యూవే పై విజయంతో సహా లీప్జిగ్ 1960 (+2 –10 = 8) లో భారత జట్టుకు నాయకత్వం వహించాడు. లాజోస్ పోర్టిష్ పై మరో విజయంతో సహా వర్ణ 1962 (+7 –6 = 4) లో పాల్గొన్నాడు. 1964 లో అతను టెల్ అవీవ్ (+4 –7 = 6) లోని రెండవ బోర్డులో ఆడాడు. అతను 1977 లో ఆక్లాండ్‌లో జరిగిన 2 వ ఆసియా టీం ఛాంపియన్‌షిప్‌కు, 1981 లో చైనాలోని హాంగ్‌చోలో జరిగిన 4 వ ఆసియా టీం ఛాంపియన్‌షిప్‌కు నాయకత్వం వహించాడు. హాంకాంగ్ 1984 లో జరిగిన కామన్వెల్త్ ఛాంపియన్‌షిప్‌లో అతను నాల్గవ స్థానంలో నిలిచాడు. ఈ ఈవెంట్‌ను కెవిన్ స్ప్రాగెట్, ముర్రే చాండ్లర్ గెలుచుకున్నారు.
అతను దుబాయ్ ఒలింపియాడ్ 1986 ను రచించాడు. అతను  ది హిందూ వార్తాపత్రికకు జర్నలిస్ట్ గా పనిచేసాడు. అతని కుమారుడు అర్విన్ కూడా పాత్రికేయుడు.
మూలాలు
వర్గం:భారతీయ క్రీడాకారులు వర్గం:1935 జననాలు వర్గం:భారతీయ చదరంగ క్రీడాకారులు వర్గం:తమిళనాడు క్రీడాకారులు వర్గం:తమిళనాడు చదరంగ క్రీడాకారులు వర్గం:జీవిస్తున్న ప్రజలు
హిప్పోక్రేట్స్
హిప్పోక్రేట్స్ లేదా హిప్పోక్రేట్స్ ఆఫ్ కోస్-2 (ఆంగ్లం : Hippocrates of Cos II or Hippokrates of Kos) (క్రీ.పూ. 460 – 370 BC) - (ప్రాచీన గ్రీకు: పాలీటోనికి - Ἱπποκράτης ) ; ఇతను ప్రాచీన గ్రీకు పెరికల్స్ యుగానికి చెందిన వైద్యుడు, వైద్య చరిత్రలో ప్రముఖ, ప్రసిద్ధమైన పేరు గలవాడు. ఇతనికి "వైద్యశాస్త్ర పితామహుడు" అనే బిరుదు గలదు. ఇతను "హిపోక్రటీస్ స్కూల్ ఆఫ్ మెడిసిన్" స్థాపించి వైద్యశాస్త్రంలో విశేష సేవలు అందించినందుకు, ప్రపంచం ఇతడిని ఈ గౌరవం ప్రసాదించింది. ఈ వైజ్ఞానిక పాఠశాల ప్రాచీన గ్రీకు వైద్యవిజ్ఞానంలో విశేషాత్మక మార్పులను తీసుకొచ్చింది. ప్రాచీన గ్రీకుదేశంలో సాంప్రదాయక శాస్త్రాలతో (ముఖ్యంగా థియర్జీ, తత్వశాస్త్రం తో) వైద్యశాస్త్రం ముడిపడి యుండేది, తదనుగుణంగా వైద్యవృత్తి నిర్వహింపబడేది.
బాల్యం-విద్యాభ్యాసం
ఈయన గ్రీసుకు దగ్గరగా ఉన్న కాస్ ద్వీపంలో క్రీ.పూ 460 లో జన్మించాడు. తండ్రి హేరాక్లెడెస్, తల్లి ఫైనరెటి బాల్య దశలో తండ్రి వద్దనుండి వైద్య విద్యను నేర్చుకున్నాడు. తరువాత గొప్ప మేధావిగా కీరించబడే డెమోక్రటిస్ వద్ద ఎన్నో విషయాలు తెలుసుకున్నాడు. ఏథెన్స్ వెళ్ళి వైద్య విద్య సాధన, శోధన మొదలు పెట్టాడు. సోక్రటీసు యొక్క శిష్యుడైన ప్లేటో హిప్పోక్రటిస్ గురించి చాలా గొప్పగా వ్రాసాడు. గొప్ప వైద్య వేత్త అనీ, శరీర స్వభావ విజ్ఞానమూర్తి అనీ ప్రశంశించాడు.
భావనలు
రోగాన్ని గురించి తెలుసుకోవడమే కాదు, రోగి లక్షణాలను నిశితంగా పరిశీలించాలి. రోగం ఏదో నిర్ణయించి ముందు రోగికి సంబంధించిన పూర్తి వివరాలు తెలుసుకోవాలి. రోగి వయస్సు, చేసే పని, ఉండే స్థలం, కుటుంబ చరిత్ర తెలియాలి. పరిశుభ్రమైన వాతావరణం కల్పిస్తే సగం రోగం మాయమపుతుంది. రోగిలో విశ్వాసం కలుగుతుంది. ఆ తరువాతే అసలైన చికిత్స ప్రారంభమవ్వాలి --- అదీ హిప్పోక్రటిస్ భావన. దీనిని కాదనేవారు ఎవరైనా ఉన్నారా? దైవాధీనం అనటం అర్థంలెని విషయమన హెచ్చరించినవాడు కూడా హిప్పోక్రటిస్సే!
అభిప్రాయాలు
శారీరక ద్రవాల శీతోష్ణ స్థితిని బట్టి రోగుల మానసిక, శారీరక స్వభావాలు ఆధారపడి ఉంటాయని అతని అభిప్రాయం.ఆ తరువాత క్లాటి బెర్నాడ్ అనే ఫ్రెంచ్ శాస్త్రవేత్త శ్లేష్మం, పిత్తం వంటి శారీరక ద్రవాల పాత్ర ఎంతో ఉందని హిప్పోక్రటిస్ చెప్పిన మూడు శతాబ్దాల తర్వాత ఋజువు చేశాడు.
గ్రంధములు
హిప్పోక్రటిస్ కు ఎముకల గురించి, కండరాలగురించి, నరాల గురించి, రక్త నాళాల గురించి ఎంతో తెలుసు. ఇందుకు ప్రత్యక్ష సాక్ష్యం ఈయన రాసిన "ఎములు విరుగుట,బెణుకుట" అనే గ్రంథమే, అలెగ్జాండ్రియా గ్రంథాలయంలో 3 వ శతాబ్దంలో పొందపరచిన హిప్పోక్రటిస్ వ్రాత ప్రతులు వైద్య ప్రపంచానికి తలమానికాల వంటివి. ఈ వ్రాత ప్రతుల సంపుటిలో రమారమి 87 గ్రంథాలు ఉన్నాయి. ఈ గ్రంథాలు కొన్ని శతాబ్దాల వరకు వైద్య విజ్ఞాన వేత్తలందరికీ శిరోధార్యంగా ఉండెడెవి.
వైద్య శాస్త్రమునకు చేసిన సేవలు
300px|thumb|[[:en:Kos|కోస్ పై గల ఆస్‌క్లీపీయోన్.]] హిప్పోక్రేట్స్, అతని శిష్యగణం, అనేక రకాల రోగులను వారి రోగాలను, వాటి నివారణోపాయాల కొరకు వైద్యవిధానాలను క్షుణ్ణంగా అధ్యయనం చేసేవారు. చేతివేళ్ళ క్లబ్బింగ్ చేయుటలో ఇతను మొదటి సారిగా సఫలీకృతుడయ్యాడు, దీర్ఘకాలిక రోగాలైన ఊపిరితిత్తుల కేన్సర్, సయానోటిక్ గుండె జబ్బు లను నిర్ధారించుటలోనూ, వాటికొరకు వైద్యవిధానాలను రూపొందించాడు. చేతివేళ్ళను జోడించడంలో సఫలుడైనందు వలన ఈ వేళ్ళను "హిప్పోక్రటిక్ ఫింగర్స్" అనికూడా వ్యవహరిస్తారు. హిప్పోక్రటిక్ ముఖం (ఇదోరకం జబ్బు) గురించి ప్రోగ్నోసిస్లో మొదట ప్రస్తావించిందీ, ప్రకటించిందీ ఇతనే.
సమాజ సేవ
300px|right|thumb|హిప్పోక్రటిస్ ప్రమాణం హిప్పోక్రటిస్ సామాజిక సేవ తత్పరుడు. మూర్ఖపు ఆచారాలను దుయ్య బట్టే వాడు. ఈయన వృత్తి ధర్మాలు, నీతి నియమాలు పేర్కొంటూ ఒక గ్రంథం కూడా రాసాడు. ఇప్పటికీ వైద్య విద్యార్థులు హిప్పోక్రటిస్ ప్రమాణాన్ని చేస్తున్నారు. పాటించాలి కూడా ఇలా ఆయన ప్రమాణం చేయడంలో ఎంత సంస్కారం ఉన్నదో ప్రతి ఒక్కరూ అర్థం చేసుకోవాల్సిన అవసరం ఎంతైనా ఉంది.
ముగింపు
ఈయన క్రీ.పూ 370 లో థెస్సాలీ అనే చోట 90 యేండ్ల వయస్సులో మరిణించాడు.గిర్టాన్, లరిస్సా అనే ప్రాంతాల మధ్య ఈయనకు సమాధి కట్టబడింది.ఈ సమాధి మీద తేనెపట్టు వెలసింది. రోగ గ్రస్థులు ఈ తేనెను త్రాగితే స్వస్థత పొందే వారట. ఇది నమ్మినా నమ్మక పోయినా హిప్పోక్రటిస్ సిద్ధాంతాలు నమ్మితే మాత్రం రోగాలేవీ దరి చేరలేవు. "జీవితం స్వల్పం, వైద్యకళ అనంతం. ఈ కళ ద్వారా మానవ సేవ చేయటమే మహాభాగ్యం" అన్న ఆయన మాటలు మరపురానివి. మరువలేనివి.ము
బాహ్య లంకెలు
వర్గం:ప్రపంచ ప్రసిద్ధులు వర్గం:క్రీ.పూ. 460 జననాలు వర్గం:క్రీ.పూ. 370 మరణాలు వర్గం:ప్రాచీన గ్రీకు తత్వవేత్తలు వర్గం:ప్రపంచ ప్రఖ్యాత శాస్త్రవేత్తలు వర్గం:గ్రీకు శాస్త్రవేత్తలు
మెహబూబ్ కి మెహందీ (హైదరాబాదు)
మెహబూబ్ కి మెహందీ, తెలంగాణ రాజధాని హైదరాబాద్‌లోని ఒక ప్రాంతం. హైదరాబాద్ రాజ్యంలో నిజాం రాజుల పాలనలో ఉమ్మడి, సంగీతం, నృత్యంతో కూడిన ముజ్రా నాట్యాన్ని ప్రదర్శించే నాట్యకారిణిలు ఉన్న ప్రదేశం.
చరిత్ర
ముజ్రాలుగా ప్రసిద్ధి చెందిన మహబూబ్ సుభానీ చిల్లా పేరు మీదుగా దీనికి ఈ పేరు వచ్చింది. ప్రముఖ నాట్యకారిణి మాహ్ లకా బాయి ఈ ప్రాంతంలోనే నివసించేది. ఔరంగజేబు పాలనకు ముందు హైదరాబాద్‌లో ప్రదర్శన కళాకారులు గౌరవప్రదమైన స్థానాన్ని కలిగి ఉండేవారు. 1687లో గోల్కొండ పతనం తరువాత, మొఘల్ సైన్యం హైదరాబాద్‌ను విధ్వంసం చేయడంతో ఆ హత్యాకాండ రక్తపాతం నుండి బయటపడిన కొద్దిమంది నివాసితులు మారుమూల ప్రాంతాలకు పారిపోయారు. దాంతో కళాకారులకు ఆదరణ దొరకలేదు. కుతుబ్ షాహీ రాజులు వారి కార్యకలాపాలను కొనసాగించడానికి విస్తృతమైన వ్యవస్థను ఏర్పాటుచేశారు. అందుకోసం 30,000 కంటే ఎక్కువమంది అమ్మాయిలు హైదరాబాద్‌లోని దరోగా (పోలీస్ చీఫ్) వద్ద నమోదు చేసుకున్నారు. వారందరికి పబ్లిక్ ఎంటర్‌టైనర్‌లుగా లైసెన్స్‌లను జారీ చేశారు. కళాపోషకులు లేకపోడంతో అనేకమంది కవులు, సంగీతకారులు, వివిధ కళాకారులు జీవనోపాధి కోసం దేశంలోని వివిధ ప్రాంతాలకు వలస వెళ్ళారు.
మొఘల్ దండయాత్ర నుండి సాంస్కృతికంగా నిద్రాణమైన హైదరాబాద్‌లో, 18వ శతాబ్దం మధ్యలో నిజాం అలీఖాన్ తన రాజధానిని నగరానికి మార్చిన వెంటనే జీవితం తిరిగి పుంజుకుంది. మొఘల్ సామ్రాజ్యం క్షీణించడం, ఢిల్లీ తన కళల పోషణను నిలబెట్టుకోలేకపోవడంతో, హైదరాబాద్ భారతదేశంలోని సంస్కృతికి ప్రధాన కేంద్రంగా మారింది. దేశంలోని వివిధ ప్రాంతాల ప్రజలు హైదరాబాదుకు వలస వచ్చారు. అందులో కొందరు వేశ్యలు కూడా ఉన్నారు. 1857 తర్వాత, గౌలిగూడ పరిసర ప్రాంతంలో వేశ్యల కొత్త స్థావరం ఏర్పడింది. కాలక్రమేణా జనాభా మార్పులతో నగర నివాసాల నుండి వేశ్యలు తరిమివేయబడ్డారు. అలా చాలామంది వేశ్యలు 20వ శతాబ్దం ప్రారంభంలో మెహబూబ్ కి మెహెందీలో ఉండేవారు.
ప్రసుత్తం
1980లలో ఇది రెడ్ లైట్ ఏరియాగా మారగా, 1996లో ఈ ప్రాంతాన్ని ఖాళీ చేయించారు. ప్రజ్వల అనే ఒక ఎన్జీవో ఇక్కడి చిన్నారులకు పునరావాసం కల్పించేందుకు కృషి చేస్తోంది.
బయటి లింకులు
వర్గం:హైదరాబాదులోని ప్రాంతాలు వర్గం:హైదరాబాదు వర్గం:నిజాం పరిపాలన వర్గం:హైదరాబాదు రాజ్యం
ప్రేమించాలి
ప్రేమించాలి 2014లో విడుదలైన తెలుగు సినిమా. తమిళంలో 2013లో ఆదలాల్ కాదల్ సెయ్వీర్ పేరుతో విడుదలైన ఈ సినిమాను తెలుగులో ప్రేమించాలి పేరుతో ఎస్.కె. పిక్చర్స్ బ్యానర్ పై సురేష్ కొండేటి నిర్మించాడు. సంతోష్, మనీషా యాదవ్ ప్రధాన పాత్రల్లో నటించిన ఈ సినిమాకు సుశీంద్రన్ దర్శకత్వం వహించగా ఫిబ్రవరి 27, 2014న విడుదలైంది.
కథ
కార్తీక్ ( సంతోష్ రమేష్), శ్వేత(మనీషా యాదవ్) ఒకే కాలేజ్ లో ఇంజినీరింగ్ చదువుకుంటూ ఉంటారు. కార్తీక్ ఫ్రెండ్స్ సహాయంతో శ్వేతతో పరిచయం పెంచుకుంటాడు. కార్తీక్ ను స్నేహితుడిగానే చూసిన శ్వేత మెల్లగా వారి మధ్యన ఉన్న స్నేహం కాస్త ప్రేమగా మారుతుంది. అలా ఒకరోజు శ్వేతా మరియు కార్తీక్ విహారానికి అని వేరే ఊరుకు వెళ్లిన వాళ్లిదరు అక్కడ శారీరకంగా దగ్గరవుతారు దీని మూలాన శ్వేత గర్భవతి అవుతుంది. ఈ విషయం ఇంట్లో తెలియకుండా దాచిపెట్టాలని ఎంత ప్రయత్నించినా ఇంట్లో పెద్దలకు తెలియడంతో కార్తీక్ మరియు శ్వేత ఎదుర్కున్న పరిణామాలు ఏంటి ? ఇంట్లో పెద్దలు వారి ప్రేమను అంగీకరించారా ? లేదా ? అనేదే మిగతా సినిమా కథ.
మూలాలు
వర్గం:2014 తెలుగు సినిమాలు వర్గం:2014 సినిమాలు
కంపుకరడి
కంపుకరడులు ఉత్తర, దక్షిణ అమెరికా ప్రాంతపు మెంఫిటిడే కుటుంబానికి చెందిన క్షీరదాలు. ఇవి ధ్రువపిల్లులు వలె ముంగిస కుటుంబానికి చెందినప్పటికీ, వీటికి ధ్రువపిల్లులకు కంటే, వీటికి కంపుబిజ్జులకు సంబంధమెక్కువ ఉంది. ఈ జంతువులు ఘాటైన అసహ్యకరమైన ద్రవాన్ని పిచికారీచేసే సామర్థ్యాన్ని కలిగివుంటాయి. వివిధ జాతుల యీ కంపుకరళ్లు చూడటానికి నలుపు-తెలుపు, కపిల (బ్రౌన్) లేదా అల్లం రంగులతో ఉంటాయి కాని అన్నింటి శరీరాలపై హెచ్చరిక రంగులు ఉంటాయి.
రూపురేఖలు
కంపుకరడి జాతులు 15.6 నుండి 37 అంగుళాలు, అంటే 40 నుండి 94 సెం.మీల పొడుగు, బరువులో దాదాపు అరకిలో నుండి ఎనిమిదిన్నర కిలోలవరకు ఉంటాయి. వాటి మధ్యస్థ పొడువుతోనుంటూ, సాపేక్షంగా పొట్టిగా, దృఢంగానున్న కాళ్లతో ఉంటాయి. పొడవాటి ముందుకాలి గోర్లు మట్టిని తవ్వడానికి పనికి వచ్చేలాగ ఉంటాయి. సామాన్యంగా వాటి బొచ్చు నలుపు-తెలుపు  రంగులోనున్నప్పటికీ, కొన్ని జాతులు కపిలం లేదా బూడిదరంగులో ఉంటాయి. అన్ని కంపుకరడులు పుట్టుకతోనే చారలతో ఉంటాయి. వాటికి ఒక్కోసారి వీపు, తోకమీద కేవలమొక మందమైన గీత (చుక్కల కంపుకరడికి అలావుంటాయి), కాళ్లపై గీతలుంటాయి.
ఆహారం
స్థిరపడిన ప్రాంతాలలో ఇవి మనుషులు వదిలిన చెత్తాచెదారాలను కూడా తింటాయి. తక్కువ తరచుగా, కంపుకరడులు పారిశుద్ధ్యజంతువులుగా మారి, పక్షి, ఇతర జంతు కళేబరాలను తింటూకనిపిస్తాయి. జంతువులను పెంచుకునేవారు తమ ఇంటిపెరటిలో తమ పెంపుడు జంతువులకాహారం పెట్టేచోట ఈ కంపుకరడులు రావడం చూస్తూంటారు. ఇవి సాధారణంగా వచ్చి పెరటిలో మట్టి తవ్వి పురుగులను, వానపాములను తింటుంటాయి.
కంపుకరడులకు దట్టమైన బొచ్చుండటం వలన వీటికి తేనెపట్లను దాడిచేసి తినడం సులభమైంది. అందువలన ఇవి ధైర్యంగా తేనెపట్లను తమ గోళ్లతో చీరి, కాపలాకాచే తేనెటీగలను చంపి తిని తేనెను త్రాగుతాయి. తల్లి కంపుకరడులు ఈ విధానాన్ని తమ పిల్లలకు నేర్పుతాయట. పైగా కాలిఫోర్నయాలో ఈ కంపుకరడులు పసుపు కందిరీగల గూళ్లను వేసవికాలంలో దాడిచేసి తింటాయి. ఆ పసుపు కందిరీగలు వేసవిలో ఎండిన సింధూర (ఓక్) వృక్షపు  వ్రేళ్లవద్దనున్న బెరడులో తమ గూళ్లను నిర్మించుకుంటాయి.